தணிவு அறப் பண்டு செய்த தவத்தினும், தருமத்தாலும் பிணி அறுப்பவரில் பெற்ற வரத்தினும், பிறப்பினானும்,- மணி நிறத்து அரக்கன்-செய்த மாய மந்திரத்தினானும், அணு எனச் சிறியது, ஆங்கு ஓர் ஆக்கையும் உடையன் ஆனான்.	185 வாங்கினான்-மலரின் மேலான், வானக மணி நீர்க் கங்கை தாங்கினான், உலகம் தாங்கும் சக்கரத்தவன் என்றாலும் வீங்கு வான் தோளை வீக்கி வீழ்த்து அலால் மீள்கிலாத ஓங்கு வாள் அரவின் நாமத்து ஒரு தனிப் படையை உன்னி.	186